Document ID: 32006D0478

RÅDETS AFGØRELSE
af 19. juni 2006
om udnævnelse af halvdelen af medlemmerne af Den Europæiske Fødevaresikkerhedsautoritets bestyrelse
(2006/478/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 25, stk. 1,
under henvisning til den liste over kandidater, Kommissionen for De Europæiske Fællesskaber har forelagt,
under henvisning til Europa-Parlamentets synspunkter, og
ud fra følgende betragtninger:
(1)
Det er afgørende, at det sikres, at Den Europæiske Fødevaresikkerhedsautoritet (herefter benævnt »autoriteten«) er uafhængig, at den besidder en høj videnskabelig standard, samt at den er åben og effektiv. Samarbejde med medlemsstaterne er også uomgængelig nødvendigt.
(2)
For halvdelen af medlemmerne af autoritetens bestyrelse vil deres mandatperiode udløbe den 30. juni 2006.
(3)
Ansøgningerne er blevet gennemgået med henblik på at udnævne syv nye medlemmer af bestyrelsen på grundlag af dokumentation fra Kommissionen og i lyset af Europa-Parlamentets synspunkter med henblik på at sikre det højst mulige kompetenceniveau, en bred vifte af relevant ekspertise, f.eks. i ledelse og offentlig forvaltning, og den størst mulige geografiske spredning i EU.
(4)
Et af disse medlemmer skal have baggrund i organisationer, der repræsenterer forbrugere og andre interesser i fødevarekæden -
TRUFFET FØLGENDE AFGØRELSE:
Artikel 1
Følgende udnævnes til medlemmer af Den Europæiske Fødevaresikkerhedsautoritets bestyrelse for perioden 1. juli 2006 til 30. juni 2010:
-
BÁNÁTI Diana
-
ELVANDER Marianne
-
GÆMELKE Peter (2)
-
GUILLOU Marion
-
SANGSTER Bart
-
VAXELAIRE Roland
-
YAZITZOGLOU Konstantinos.
Artikel 2
Denne afgørelse offentliggøres i Den Europæiske Unions Tidende.
Udfærdiget i Luxembourg, den 19. juni 2006.

Labels: 9
15